
Ehituslubade andmine (Vihma tn 4)

1. ASJAOLUD JA MENETLUSE KÄIK

02.11.2015 läbivaatamiseks laekus Vihma tn 4 olemasoleva üksikelamu lammutamiseks ning garaažihoone laiendamiseks üksikelamuks ning hoonet teenindavate ehitiste ehitamiseks ehituslubade taotlused koos ehitusprojektiga ning riigilõivu maksekorraldusega (linnavalitsuse dokumendiregistris  nr  10984). 

Esitatud dokumentatsiooni läbivaatamisel on avastatud, et ehitusprojekt on Päästeametiga kooskõlastamata. 

Tuleohutuse seaduse § 5 lõike 1 kohaselt kohaliku omavalitsuse üksus võib ehitusseadustikus sätestatud ehitus- või kasutusloa anda, kui Päästeamet on kooskõlastanud ehitusprojekti või kasutusloa andmise ehitise kohta, millele on õigusaktiga kehtestatud tuleohutusnõuded. 04.11.2015 Päästeametile on Vihma tn 4 ehitusprojekt  kooskõlastamiseks e-posti teel saadetud (linnavalitsuse dokumendiregistris  nr  4003). 

18.11.2015 Päästeamet teatas ehitusprojekti heakskiidu andmisest keeldumisest (linnavalitsuse dokumendiregistris  nr  11060), millest on 20.11.2015 teatatud taotlejale (linnavalitsuse dokumendiregistris  nr  10984)..

16.12.2015 projekteerija edastas korrigeeritud ehitusprojekti ning palus edastada Päästeametile kooskõlastamiseks. 29.12.2015 ehitusprojekt oli suunatud Päästeametile kooskõlastamiseks ning 11.01.2016 Päästeamet kirjaga nr 7.2-3.3/20485-4 saatis kooskõlastuse andmisest keeldumise (linnavalitsuse dokumendiregistris  nr  219).
27.01.2016 projekteerija edastas korrigeeritud ehitusprojekti ning palus edastada Päästeametile kooskõlastamiseks.  ehitusprojekt oli suunatud Päästeametile kooskõlastamiseks ning 11.01.2015 Päästeamet 29.01.2016 kirjaga nr 7.2-3.3/20485-6  kooskõlastas Vihma tn 4 ehitusprojekti tuleohutuse osa (linnavalitsuse dokumendiregistris  nr  990)..
Vihma tn 4 ehitusprojekti vastavus 17.07.2015 majandus-ja taristuministri määruse  nr 97 „Nõuded ehitusprojektile “ on kontrollitud ning on tehtud kindlaks, et projekt vastab määruse nõuetele. 08.02.2016 ehitusprojekt on Arhitektuuri-ja Linnaplaneerimise Ameti direktori kohusetäitja poolt kooskõlastatud.  Seega Vihma tn 4 olemasoleva üksikelamu lammutamiseks ning garaažihoone laiendamiseks üksikelamuks ning hoonet teenindavate ehitiste ehitamiseks ehitusseadustiku § 44 toodud ehitusloa andmisest keeldumise põhjused puuduvad ning ehituslubade andmiseks takistusi ei ole ning ehitistele võib väljastada ehitusload. 

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva linna ehitusmääruse § 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Anda ehitusload Vihma tn 4 olemasoleva üksikelamu lammutamiseks ning garaažihoone laiendamiseks üksikelamuks.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

